Ka 1996, ke ne ka ratana le mosadi mongwe yo o bidiwang Carolina mme ka 1998 re ne ra nyalana. Fa morwarona wa ntlha a sena go tsholwa, ke ne ke tshoga gore bogale jwa me bo ne bo tla dira gore ke nne jaaka rre wa me wa bobedi, ke sotle ba lelapa la me. Ka jalo, ke ne ka batla thuso kwa setheong se se thusang batho go fola. Ke ne ka bona kalafi mme ga go a ka ga thusa. Ke ne ka tswelela ke galefisiwa ke sengwe le sengwe fela; ke ne ke sa kgone go ikgapa. Ke ne ka leka go ipolaya, ke akanya gore go dira jalo go tla nthusa go tlogela go utlwisa ba lelapa la me botlhoko, mme seo e ne e le tharabololo e e sa siamang. Se se itumedisang ke gore ga ke a ka ka atlega. Na Jesu o ne a Nyetse? Na Jesu o ne a E-na le Banab’abo? | Lipotso Tsa Bibele